**Robert David Keane** (født 8. juli 1980) er en irsk tidligere fotballspiller.

Etter en overgang til Liverpool FC den 28. juli 2008 ble det stilt store forventninger til hva han kunne utrette for rødtrøyene fra The Beatles-byen. Men mannen fra Irland skuffet i klubben, og det ble store spekulasjoner om hans karriere i Liverpool FC ville fortsette. 2. februar 2009 ble Liverpool FC enig med gamleklubben til Keane, nemlig Tottenham Hotspur, om en overgang som var verdt rundt 150 millioner kroner for Liverpool. Dermed var Robbie Keane tilbake på White Hart Lane. Han var angrepsspiller, og per november 2013 hadde han spilt 131 landskamper og scoret 62 mål for Irland.

Privatliv
---------

I 2008 giftet Robbie seg med den tidligere Miss Ireland-deltakeren Claudine Palmer i Ballybrack, med Liverpool-fan Chris de Burgh som underholder ved bryllupet.

Klubbfotball
------------

### Tidlig karriere

Keane startet sin fotballkarriere i klubben Crumlin United fra de sørlige delene av Dublin, der hans talent ble oppdaget ganske tidlig. Han flyttet til Wolverhampton Wanderers F.C. der han begynte sin karriere som profesjonell fotballspiller, og det var ikke lenge før speidere fra større klubber var ute etter å inngå kontrakt med ham.

### Wolverhampton Wanderers

Keane fikk sin første profesjonelle kontrakt sommeren 1997 da han skrev under for Wolverhampton Wanderers FC. Han avslo samtidig et tilbud fra Liverpool FC, da han mente han hadde større sjanser til å spille fast i Wolwerhampton. Han debuterte i ligasammenheng for Wolverhampton den 9. august 1997, i en kamp mot Norwich City FC. Det ble en bra debut for Keane siden Wolverhampton vant 2-0, og han scoret begge målene.

### Coventry City

To år senere ble han kjøpt av Coventry City FC for 6 000 000 pund, som var en rekordhøy sum for en tenåring på det tidspunktet. Etter en svært suksessfull sesong hos Coventry, der han scoret 12 mål på 34 kamper, hadde han blitt en av de mest ettertraktede spillerne i engelsk fotball, og flere av de største klubbene i Europa forsøkte å få ham til å signere kontrakt med dem.

### Inter Milan

I 2000 gikk han til Inter Milan for 13 000 000 pund. Det var manager Marcello Lippi som sørget for å få Keane til klubben, og Keane kom da på lag med spillere som Ronaldo og Christian Vieri. Hans drøm om å bli stjerne i italiensk fotball ble snart knust, ettersom Lippi fikk sparken like etter at Keane ankom, og Lippis etterfølger Marco Tardelli ikke ville ha Keane med på førstelaget.

### Leeds United

Keane ble lånt ut til Leeds United fra den 20. desember 2000. Oppholdet i Leeds ble en suksess for Keane, og han scoret 9 mål på 14 kamper. Sommeren 2001 kjøpte Leeds Keane for 12 000 000 pund. Sesongen som fulgte var ikke like vellykket, og han var ikke like foretrukket på førstelaget. Han spilte 36 kamper og scoret 10 mål. Leeds' økonomiske problemer tvang etter hvert klubben til å selge flere av spillerne, og Keane var en av spillerne som ble solgt.

### Tottenham Hotspur

Tottenham Hotspur kjøpte Keane for £ 7 000 000 den 31. august 2002, like før overgangsfristen gikk ut. Han debuterte for Tottenham mot West Ham United FC den 15. september 2002, og scoret sitt første ligamål for klubben mot Blackburn Rovers FC den 6. oktober 2002. Sesongen 2005-2006 ble Robbie Keane toppscorer i Tottenham. Han hadde en veldig bra sesong og ble sett på som en av de beste spissene i England.

Han scoret sitt hundrede mål for klubben den 19. januar 2008, da Totteham vant 2-0 over Sunderland A.F.C.. Han ble dermed den femtende Tottenham-spilleren som har klart å score 100 mål for klubben. Den 24. februar 2008 vant han sin første tittel da Tottenham vant den første ligacup-finalen som ble spilt på det nye Wembley Stadium. Resultatet i denne finalekampen mot Chelsea F.C. ble 2-1 til Tottenham etter ekstraomganger. Den 12. april 2008 spilte Keane sin 250. kamp for Spurs, i en kamp mot Middlesbrough som endte 1-1. Keane avsluttet 2007-2008-sesongen som toppscorer for Spurs sammen med Berbatov, med 23 mål totalt. Med sine 15 mål i serien ble han den første spilleren hos Spurs til å score ti mål eller mere på 6 sesonger

Sommeren 2008 gikk det rykter om at Keane var aktuell for overgang til Liverpool FC. Tottenham stilte seg ikke avvisende til et salg, selv om laget klagde Liverpool inn til FA på grunn av interessen for Keane.

### Liverpool FC

Mandag den 28. juli 2008 bestod Keane legetesten i Liverpool, og ble den nest dyreste spilleren (etter Fernando Torres) til å bli kjøpt av Liverpool. Keane kostet 19 000 000 pund, med mulighet for ytterligere £ 1 300 000 dersom visse kriterier ble oppfylt. Keane signerte en fireårskontrakt med Merseyside-klubben. Han spilte sin første kamp for Liverpool i en treningskamp borte mot Villarreal CF den 30. juli. Den første seriekampen for Liverpool spilte han i serieåpningen borte mot Sunderlandden 16. august. I denne kampen ble han imidlertid byttet ut etter 77 minutter, uten å ha imponert, og erstattet av El Zhar. Han scoret sitt første mål for Liverpool i en mesterligakamp mot PSV Eindhoven den 1. oktober, en kamp som Liverpool vant 3-1. Keane ble byttet ut femten minutter før slutt og ble belønnet med stående applaus.

Mot West Bromwich Albion 8. november 2008 scoret Robbie Keane sine to første ligamål for Liverpool FC, hjemme på Anfield. Kampen endte 3-0. Neste gang Keane scoret i serien var i en kamp mot Arsenal i desember, Da utlignet han i det 42. minutt. I Liverpools neste kamp mot Bolton Wanderers, var Keane med på å sikre en 3-0 seier ved å score to mål.

Til tross for målene mot Bolton, fortsatte spekulasjonene i media om Keanes fremtid på Anfield. Spekulasjonene antok nye høyder da Keane ikke ble tatt ut til å spille storkampene mot Everton FC og Chelsea FC i januar 2009. Etter hvert bekreftet også Liverpool den 2. februar at Keane hadde fått tillatelse til å gjennomgå en medisinsk test hos Tottenham.

### Retur til Tottenham Hotspur

Den 2. februar 2009 ble Liverpool FC enig med Tottenham om å gi Keane tilbake til London-klubben etter bare seks måneder for Liverpool. Keane selv kommenterte returen med å si «Det var en vanskelig beslutning å forlate Tottenham sist sommer. Det viste seg at det ikke var den rette overgangen for meg. Jeg vet at noen supporter hos Spurs vil føle at jeg sviktet dem, men jeg kan forsikre dem om at jeg vil gi alt for denne klubben. Klubben har glimrende fans og jeg ønsker å betale tilbake deres støtte. Nå må vi gå ut og kjempe og sørge for at vi kan klatre oppover ligatabellen.»

Dagen etter overgangen ble det også klart at Keane ble utnevnt til ny lagkaptein i Spurs. Han overtok kapteinsbindet etter Ledley King, som var skadet. Keanes første kamp etter returen var i naboppgjøret mot Arsenal FC på hjemmebane den 8. februar. Den 24. mai 2009 spilte Liverpool FC og Tottenham Hotspur sin siste ligakamp for sesogen 2008/2009. Den kampen vant Liverpool FC 3-1. Keane scoret Tottenham Hotspurs ene mål, noe som førte til at José Reina ikke fikk Gullhansken det året. Keane feiret ikke scoringen sin.

Landslagsspill
--------------

Keane spilte sin første kamp for det irske landslaget mot Tsjekkia i mars 1998, og scoret sitt første mål for Irland mot Malta i oktober samme år. Han spilte sin 70. kamp da landslaget knuste San Marino 5-0, der han også scoret et hat-trick samtidig.

Keane var med i den irske troppen til VM i fotball 2002 i Sør-Korea og Japan, og han skårte tre mål på de fire kampene som laget spilte. Hans mest berømte mål, var uten tvil skåringen og utligningen på overtid mot Tyskland (det eneste målet som ble skårt mot det tyske laget før finalen), selv om hans utligning på slutten av kampen mot Spania på straffespark var tislvarende dramatisk.

Irland maktet ikke å kvalifisere seg til VM i fotball 2006, men Keane scoret fire mål i løpet av de åtte kvalifiseringskampene. Dette gjorde ham til lagets toppscorer i kvalifiseringen.

Keane var per 2013 Irlands mestscorende fotballspiller gjennom tidene. Hans 62 mål på 131 kamper hadde da slått Niall Quinns tidligere rekord på 21 mål.

Keane var kaptein for Irland under EM i 2012.

Han ble tatt ut i Irlands EM-tropp til EM i Frankrike 2016.

Meritter
--------

### Tottenham Hotspur

* Ligacupen: 2007/2008

### LA Galaxy

* MLS-Cup: 2011, 2012

### Irland

* UEFA U-16 Championship: 1998
* UEFA U-18 Championship: 1998

Totaloversikt over kamper og mål
--------------------------------

|
|  |
| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Wolverhampton Wanderers | Kontrakt | 88 | 74 | 29 | 24 | 08/1997 - 08/1999 |
| Coventry City | Kontrakt | 34 | 31 | 12 | 12 | 08/1999 - 08/2000 |
| Inter Milan | Kontrakt | 6 | 6 | 0 | 0 | 08/2000 - 05/2001 |
| Leeds United | Lån | 20 | 18 | 9 | 9 | 12/2000 - 05/2001 |
| Leeds United | Kontrakt | 36 | 28 | 10 | 4 | 05/2001 - 08/2002 |
| Tottenham Hotspur | Kontrakt | 253 | 197 | 107 | 80 | 08/2002 - 07/2008 |
| Liverpool | Kontrakt | 28 | 19 | 7 | 5 | 07/2008 - 02/2009 |
| Tottenham Hotspur | Kontrakt |  |  |  |  | 02/2009 - |

Trivia
------

Keane er en god venn av Jamie Carragher og Steven Gerrard, og var i oktober 2007 med på å feire åpningen av Carras restaurant Cafe Sport England i Liverpool, selv om han noen få timer tidligere hadde scoret to mål for Spurs mot Liverpool, i en 2-2 kamp på Anfield.

Referanser
----------

1. ↑   Diario AS, AS.com athlete ID keane/2139[Hentet fra Wikidata]
2. ↑   Argentine Soccer Database, oppført som ROBBIE DAVID KEANE, BDFA player ID 47551[Hentet fra Wikidata]
3. ↑   transfermarkt.com, Transfermarkt spiller-ID 3144, besøkt 9. oktober 2017[Hentet fra Wikidata]
4. ↑
5. ↑  Robbie Keane (38) legger opp
6. 1 2  (en) Paul Hassall (28. juli 2008). «TEN THINGS YOU DIDN'T KNOW ABOUT KEANE...». **Liverpoolfc.tv**. Besøkt 29. juli 2008.
7. ↑  (en) Crumlin United Home Page
8. ↑  (en) Profile from ESPN Soccernet
9. ↑  (en) Robbie Keane Biography Arkivert 2008-05-22, hos Wayback Machine.
10. ↑  (en) Keane in £13m Inter Switch
11. ↑  (en) Robbie Keane Arkivert 20. juli 2008 hos Wayback Machine.
12. ↑  (en) Jonathan Stevenson (24. februar 2008). «Tottenham 2-1 Chelsea». BBC Sport. Besøkt 18. juli 2008.
13. ↑  «Tottenham Hotspur Players Stats». Arkivert fra originalen 11. januar 2012. Besøkt 17. mars 2013.
14. ↑  (en) Trapattoni-Keane marriage a match made in heaven
15. ↑  (no) Flatin, Torbjørn (17. juli 2008). «Liverpool sirkler inn Keane». *Liverpool.no*. Arkivert fra originalen 27. august 2008. Besøkt 18. juli 2008.  «Arkivert kopi». Archived from the original on 27. august 2008. Besøkt 17. juli 2008. CS1-vedlikehold: Uheldig URL (link)
16. ↑  (no) Flatin, Torbjørn (17. juli 2008). «Spurs avviser ikke salg av Keane». *Liverpool.no*. Besøkt 18. juli 2008. [*død lenke*]
17. ↑  (no) Larsen, Frank H. (18. juli 2008). «Tottenham klager Liverpool inn for PL». *Liverpool.no*. Besøkt 18. juli 2008. [*død lenke*]
18. ↑  (no) Larsen, Frank H. (28. juli 2008). «Keane har fullført legetesten». *Liverpool.no*. Besøkt 30. juli 2008. [*død lenke*]
19. ↑  (en) Rice, Jimmy (28. juli 2008). «KEANE SIGNS FOUR-YEAR ANFIELD DEAL». *Liverpoolfc.tv*. Arkivert fra originalen 4. august 2008. Besøkt 30. juli 2008.
20. ↑  (no) Kvande, Einar (30. juli 2008). «Liverpool Live Villarreal - Liverpool». *Liverpool.no*. Arkivert fra originalen 15. august 2008. Besøkt 30. juli 2008.  «Arkivert kopi». Archived from the original on 15. august 2008. Besøkt 30. juli 2008. CS1-vedlikehold: Uheldig URL (link)
21. ↑  (no) «Sunderland - Liverpool». **Liverpool.no**. 16. august 2008. Arkivert fra originalen 15. august 2008. Besøkt 16. august 2008.  «Arkivert kopi». Archived from the original on 15. august 2008. Besøkt 16. august 2008. CS1-vedlikehold: Uheldig URL (link)
22. ↑  (en) timesonline
23. ↑  (en) Liverpool 3-0 Bolton Paul Fletcher, **BBC Online**. 27. desember 2008
24. ↑  (no) Hansen, Tore (26. januar 2009). «Robbie Keane ble vraket». *Liverpool.no*. Arkivert fra originalen 30. januar 2009. Besøkt 2. februar 2009.  «Arkivert kopi». Archived from the original on 30. januar 2009. Besøkt 2. februar 2009. CS1-vedlikehold: Uheldig URL (link)
25. ↑  (no) Flatin, Torbjørn (1. februar 2009). «Keane utelatt fra dagens tropp». *Liverpool.no*. Arkivert fra originalen 2. februar 2009. Besøkt 2. februar 2009.  «Arkivert kopi». Archived from the original on 2. februar 2009. Besøkt 2. februar 2009. CS1-vedlikehold: Uheldig URL (link)
26. ↑  (no) Flatin, Torbjørn (2. februar 2009). «Keane tror han går». *Liverpool.no*. Arkivert fra originalen 3. februar 2009. Besøkt 2. februar 2009.  «Arkivert kopi». Archived from the original on 3. februar 2009. Besøkt 2. februar 2009. CS1-vedlikehold: Uheldig URL (link)
27. 1 2  (no) Flatin, Torbjørn (2. februar 2009). «Offisielt: Keane har gått til Tottenham». *Liverpool.no*. Arkivert fra originalen 5. februar 2009. Besøkt 2. februar 2009.  «Arkivert kopi». Archived from the original on 5. februar 2009. Besøkt 2. februar 2009. CS1-vedlikehold: Uheldig URL (link)
28. ↑  (en) Allen, Andrew (3. februar 2009). «Keane confirmed as Spurs skipper». *Sport.co.uk*. Besøkt 3. februar 2009.
29. ↑  (no) Kippernes, Geir Arne (8. februar 2009). «Keane tilbake som kaptein mot erkefienden». *VG*. Besøkt 8. februar 2009.
30. ↑  (en) Report on his 70th international cap.
31. ↑  «Her er alle EM-troppene». *www.vg.no*. 1. juni 2016. Besøkt 27. juli 2019.

Eksterne lenker
---------------

* (de) Robbie Keane – Munzinger Sportsarchiv Rediger på Wikidata

* (en) Robbie Keane – FIFA Rediger på Wikidata

* (en) Robbie Keane – UEFA Rediger på Wikidata

* (en) Robbie Keane – Major League Soccer Rediger på Wikidata

* (fr) Robbie Keane – LÉquipe Rediger på Wikidata

* (en) Robbie Keane – Transfermarkt Rediger på Wikidata

* (en) Robbie Keane – Transfermarkt (manager) Rediger på Wikidata

* (en) Robbie Keane – national-football-teams.com Rediger på Wikidata

* (en) Robbie Keane – WorldFootball.net Rediger på Wikidata

* (en) Robbie Keane – Soccerbase.com Rediger på Wikidata
* (en) Liverpool Echo: Robbie Keane factfile

| * v
* d
* r
Irlands tropp – VM i fotball 2002 |
| --- |
| 
* 1 Given
* 2 Finnan
* 3 Harte
* 4 Cunningham
* 5 Staunton
* 6 Roy Keane
* 7 McAteer
* 8 Holland
* 9 Duff
* 10 Robbie Keane
* 11 Kilbane
* 12 Kinsella
* 13 Connolly
* 14 Breen
* 15 Dunne
* 16 Kiely
* 17 Quinn
* 18 G. Kelly
* 19 Morrison
* 20 O'Brien
* 21 Reid
* 22 Carsley
* 23 A. Kelly
* Landslagstrener: McCarthy

 | Det irske flagget |

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |

| * v
* d
* r
Irlands tropp – EM i fotball 2016 |
| --- |
| 
* 1 Westwood
* 2 Coleman
* 3 Clark
* 4 O'Shea
* 5 Keogh
* 6 Whelan
* 7 McGeady
* 8 McCarthy
* 9 Long
* 10 Keane (k)
* 11 McClean
* 12 Duffy
* 13 Hendrick
* 14 Walters
* 15 Christie
* 16 Given
* 17 Ward
* 18 Meyler
* 19 Brady
* 20 Hoolahan
* 21 Murphy
* 22 Quinn
* 23 Randolph
* Landslagstrener: O'Neill

 | Det irske flagget |

|  |  |
| --- | --- |
| Oppslagsverk/autoritetsdata | VIAF **·** LCCN **·** Munzinger (sport)
 |